**Նախագիծ 6-101**

**ՈՐՈՇՈՒՄ N - Ա  
  հունիսի 2022թ.**

ԵՐՎԱՆԴ ՂԱԶԱՆՉՅԱՆԻ ԵՎ ԳԱԼՅԱ ՆՈՎԵՆՑԻ ՀԻՇԱՏԱԿԸ ՀԱՎԵՐԺԱՑՆԵԼՈՒ ՆՊԱՏԱԿՈՎ ՀՈՒՇԱՏԱԽՏԱԿ ՏԵՂԱԴՐԵԼՈՒ ՄԱՍԻՆ

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ  հոդվածի 1-ին մասի 42-րդ կետով, համաձայն Հայաստանի Հանրապետության կառավարության 1999 թվականի օգոստոսի 31-ի <<Հայաստանի Հանրապետությունում պետական և հասարակական նշանավոր գործիչներին նվիրված հուշարձանների իրականացման կարգը հաստատելու մասին>> թիվ 551 որոշման, հաշվի առնելով այն հանգամանքը, որ Երվանդ Ղազանչյանը և Գալյա Նովենցը հանդիսանում են Կապան քաղաքի պատվավոր քաղաքացիներ հիմք ընդունելով Կապան քաղաքի պատվավոր քաղաքացի Հակոբ Ղազանչյանի դիմումը**, Կապան համայնքի ավագանին  որոշում  է.**

1. Համաձայնություն տալ համայնքի Հայաստանի Հանրապետության Կապան համայնքի Կապանի քաղաքի Թումանյան փողոց թիվ 11 հասցեում գտնվող Ա. Շիրվանզադեի անվան դրամատիկակական թատրոնի շենքի պատին Հայաստանի Հանրապետության ժողովրդական արտիստներ, պետական մրցանակների դափնեկիրներ, Կապան քաղաքի պատվավոր քաղաքացիներ Երվանդ Ղազանչյանի և Գալյա Նովենցի հիշատակը հավերժացնող հուշատախտակ փակցնելու նախաձեռնությանը:

2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

ՀԱՄԱՅՆՔԻ Ա**ՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Նախագծով նախատեսվում է** համայնքի Թումանյան փողոցի թիվ 11 շենքի պատին Հայաստանի Հանրապետության ժողովրդական արտիստներ, պետական մրցանակների դափնեկիրներ Երվանդ Ղազանչյանի և Գալյա Նովենցի հիշատակները հավերժացնող հուշատախտակ փակցնել:

ՏԵՂԵԿԱՆՔ

ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Երվանդ Ղազանչյանի և Գալյա Նովենցի հիշատակները հավերժացնելու նպատակով հուշատախտակ տեղադրելու մասին համայնքի ավագանու որոշման նախագծի ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում: